CELEX: 62016CN0189
Language: lv
Date: 2016-04-04 00:00:00
Title: Lieta C-189/16: Lūgums sniegt prejudiciālu nolēmumu, ko 2016. gada 4. aprīlī iesniedza Högsta förvaltningsdomstolen (Zviedrija) – Boguslawa Zaniewicz-Dybeck/Pensionsmyndigheten

13.6.2016   
            
            
               LV
            
            
               Eiropas Savienības Oficiālais Vēstnesis
            
            
               C 211/34
            
         
      Lūgums sniegt prejudiciālu nolēmumu, ko 2016. gada 4. aprīlī iesniedza Högsta förvaltningsdomstolen (Zviedrija) – Boguslawa Zaniewicz-Dybeck/Pensionsmyndigheten
      
      (Lieta C-189/16)
      (2016/C 211/44)
      Tiesvedības valoda – zviedru
      
         Iesniedzējtiesa
      
      
         Högsta förvaltningsdomstolen
      
      
         Pamatlietas puses
      
      
         Prasītāja: Boguslawa Zaniewicz-Dybeck
      
      
         Atbildētāja: Pensionsmyndigheten
      
      
         Prejudiciālie jautājumi
      
      
                  1)
               
               
                  Vai Regulas Nr. 1408/71 (1) 47. panta 1. punkta d) apakšpunkta noteikumi nozīmē to, ka citā ES valstī pabeigtajiem apdrošināšanas periodiem Zviedrijas garantētās pamatpensijas aprēķinos tiek piešķirta pensijas vērtība, kas atbilst vidējai Zviedrijas apdrošināšanas periodu vērtībai, kompetentajai iestādei pielietojot pro rata aprēķinu saskaņā ar tās pašas regulas 46. panta 2. punktu?
               
            
                  2)
               
               
                  Vai, ja atbilde uz pirmo jautājumu ir noliedzoša, kompetentā iestāde savā tiesību uz pensiju aprēķinā var ņemt vērā pensijas ienākumus, ko apdrošinātā persona gūst citā ES valstī, nenonākot pretrunā Regulas Nr. 1408/71 noteikumiem?
               
            
         (1)  Padomes 1971. gada 14. jūnija Regula (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (OV L 149, 2. lpp.)